OpenLLM-France/wikimedia huggingface dataset:
# Cuscús gros de Sulawesi

El cuscús gros de Sulawesi (Ailurops ursinus) és una espècie de marsupial de la família dels falangèrids. És endèmic de Sulawesi i illes properes d'Indonèsia. El seu hàbitat natural són els boscos secs tropicals o subtropicals.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 45. ISBN 0-801-88221-4. (anglès)
* ↑ Salas, L.; Dickman, C.; Helgen, K.; Flannery, T. Ailurops ursinus. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Cuscús tacat de l'illa Waigeo

El cuscús tacat de l'illa Waigeo (Spilocuscus papuensis) és una espècie de marsupial de la família dels falangèrids. És endèmic d'Indonèsia.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 48. ISBN 0-801-88221-4. (anglès)
* ↑ Helgen, K.; Aplin, K.; Dickman, C. Spilocuscus papuensis. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Càsseler

Càsseler (en alemany: Kassler) és una preparació de carn de porc adobada amb ginebró i lleugerament fumada amb llenya de faig típica d'Alemanya, una tècnica freqüent de conservació a l'època anterior a l'invenció de la nevera.
Per fer-lo es fa servir les costelletes, el llom, el secret i altres talls de l'espatlla de porc. Es cura amb sal i nitrit de potassi per obtenir la color rosada. És un component essencial de molts «plats únics» d'hivern, combinats amb colinaps, col verda, xucrut i patates palla. Per la curació, el temps de cocció en els plats finals és relativament curt.

## Etimologia

L'origen de la paraula és desconeguda. Un origen en relació amb la ciutat de Kassel a l'estat d'Hessen no s'ha confirmat. Segons altres fonts, hauria sigut creada per un hipotètic carnisser de Berlín, un cert Cassel, al segle xix, però per a aquesta hitpòtesi tampoc no hi ha poc o gaire proves històriques com que no es té cap traça d'un carnisser d'aquest cognom al segle xix a Berlín. Una tercera hipòtesi seria una derivació de la paraula cassola (francès casserole) a la qual es preparava aquest apat, a una època quan uns vint per cent de la població de Berlín eren refugiats hugonots francesos.

## Referències

* ↑ «Kassler». Carnisseria-xarcuteria Planet, 2021. [Consulta: 25 maig 2021].
* ↑ Blisse, Manuela; Lehmann, Uwe «Kassler - ein Berliner Klassiker» (en alemany). Berliner Morgenpost, 24-02-2007 [Consulta: 25 maig 2021].
* ↑ «Kassler: Rechtschreibung, Bedeutung, Definition, Herkunft» (en alemany). Duden. [Consulta: 25 maig 2021].
* ↑ «Warum Speisen so heißen: Kassler Ripperl» (en alemany). Bayern 1. Bayrischer Rundfunk, 15-11-2014.
# Càstias

Càstias o Càstrias (occità) (en francès Castries) és un municipi occità del Llenguadoc, al departament de l'Erau (regió d'Occitània). L'any 2006 tenia 5.423 habitants. A nivell monumental hi destaquen el Palau de Càstias, construït al segle xvii sobre les restes d'un castell medieval; l'antiga església de Saint-Étienne i l'aqüeducte del palau de Càstias.

## Enllaços externs

* Ville de Castries (web institucional) (francès)
# DTB

DTB té els següents significats:
* Federació Alemanya de Corfbol (del nom en alemany Deutschen Turner Bund), organisme rector del corfbol a Alemanya
* Deutsche Terminbörse, borsa de derivats alemanya, fundadora de l'Eurex
# Dió Crisòstom

Dió Crisòstom (en grec Δίων Χρυσόστομος Dion Chrysostomos) va ser un orador, escriptor, filòsof i historiador grecoromà. Era fill de Pasícrates. Va adoptar el cognom Cocceià (Cocceianus) que sembla que venia de l'emperador Nerva (Cocceius Nerva) amb el qual estava lligat per amistat. El sobrenom Crisòstom (Χρυσόστομος) significa literalment en grec "boca d'or", per la qualitat dels seus discursos.
Va néixer a Prusa a Bitínia a la meitat del segle i en una família de rang eqüestre i probablement una filla seva va ser la mare de Dió Cassi. De jove va visitar Egipte i després va exercir funcions dirigents a la seva ciutat. Es va dedicar a l'estudi de la filosofia. Domicià que odiava als filòsofs, va obtenir un senatusconsultum que expulsava a tots els filòsofs de Roma i Dió va haver de marxar en secret.
Va visitar Tràcia, Mísia, Escítia i els país dels getes. Assassinat Domicià el 96, Dió va influir en l'exèrcit de la frontera a favor del seu amic Nerva, i una vegada proclamat Nerva emperador, va tornar a Roma.
Trajà, successor de Nerva, també el va honorar amb la seva amistat. Va tornar a Prusa l'any 100, però rebut amb hostilitat va retornar a Roma. Va ser amic d'Apol·loni de Tíana i d'Eufrates de Tir. Va morir a Roma el 117.
Va escriure diversos discursos entre els quals λόψοι περὶ βασιλείας o λόγοι βασιλικοί, i Διογένης σἢ περὶ τυραννίδος. Suides menciona una obra sobre els getes i l'atribueix a Dió Cassi però segurament era obra de Dió Crisòstom. També va deixar diverses cartes.

## Referències

* ↑ [https://quod.lib.umich.edu/m/moa/acl3129.0001.001/1046?page=root;rgn=full+text;size=100;view=image;q1=DionSmith,+William+(ed.).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 1031. ]
* Roger Beck, "DIO COCCEIANUS" a Encyclopaedia Iranica
# Dorama

Un dorama (en japonès テレビドラマ, terebi dorama, de l'anglès television drama, "drama televisiu") és el nom que tenen al Japó les sèries televisives amb personatges reals. Formen part de la programació diària de les televisions japoneses i totes les cadenes en produeixen de diferents gèneres: romanç, comèdia, terror, policíac, etc.
Aquestes sèries s'emeten en temporades de tres mesos, en general a la nit durant la setmana de 21:00h a 23:00h. Els drames del matí i del vespre se solen emetre cada dia. Els drames nocturns s'emeten setmanalment i duren entre nou i dotze capítols. En cas que siguin un gran èxit, pot ser que s'emeti un capítol extra o un epíleg en finalitzar la sèrie.
Les temporades són: hivern (gener-març), primavera (abril-juny), estiu (juliol-setembre) i tardor (octubre-desembre).

## Etimologia

La paraula "dorama" deriva de la paraula "drama". S'empra la paraula Dorama per a escriure "drama" en japonès normalitzat. Els fans de les sèries de televisió japoneses s'han acostumat a dir "dorama", per ésser aquesta la pronunciació japonesa, sense ser correcte ni en anglès ni en cap llengua llatina. Fora d'aquest terme, se sol emprar el terme "drama".

## Emissores

* Fuji TV (株式会社フジテレビジョン,)
* TBS (株式会社東京放送)
* NTV (日本テレビ放送網株式会社)
* TV Asahi (株式会社 テレビ朝日)
* NHK (日本放送協会)
Cada cadena televisiva se centra majorment en diferents temes. Fuji TV és una de les més populars, amb els anomenats "drames nocturns" de dilluns, normalment històries d'amor. TV Asahi s'enfoca en temes històrics (o jidaigeki) i policíacs. La NHK se centra en històries de temàtica adulta. És força comú que en el repartiment apareguen cantants, actors o famosos en general molt coneguts pel públic.

## Els dorames fora del Japó

Els dorames més reeixits del país nipó s'exporten a altres països asiàtics com Corea i Taiwan, que també han desenvolupat les seues pròpies adaptacions televisives o sèries.

## Vegeu també

* Drama coreà

## Enllaços externs

* JDorama.com Arxivat 2007-10-21 a Wayback Machine. - (anglès)
# Djabal Amur

Djabal Amur (àrab: جبال العمور, Jibāl al-ʿAmmūr; francès: Djebel Amour) és un massís muntanyós d'Algèria a la província de Laghouat, districte d'Aflou; una part dels habitants de la zona són anomenats els amurs. Les muntanyes dels Ksur i del Ouled Nail s'allarguen cap als sud-oest i nord-est. L'altura sobrepassa arreu els 1200 metres, que a la part nord-oest són d'entre 1500 i 1700 metres i al sud destaca l'altipla d'El-Gada amb entre 1200 i 1400 metres.
Fou habitada en època neolítica i diversos gravats neolítics s'han trobat a les parets rocoses i coves;també i hi ha sepulcres per diversos llocs. Els habitants més antics foren els amazics Rashid i durant segles el massís es va dir Djabal Rashid; el segle xiv la regió fou poblada pels Amur, nòmades arabitzats del desert segurament en part d'origen hilalià. A partir de llavors va agafar el nom de Djabal Amur. Els amazics van construir nombrosos ksur (ksour) on es guardaven els productes agrícoles; l'explotació agrícola és modernament més important; les muntanyes també serveixen de pastures.
La principal ciutat és Aflou, formada per quatre ksur.

## Bibliografia

* Derrien, Le Djebel Amour, 1895
* Cauvet, Le Djebel Amour, 1935

## Enllaços externs

* Les 11 tribus du Djebel Amour (francès)
# Draft de l'NBA del 1961

El Draft de l'NBA de 1961 va ser el primer en el qual va participar l'equip de Chicago Zephyrs (avui, Washington Wizards), fruit de l'expansió de l'NBA d'aquell any. D'entre els jugadors escollits, cal destacar-ne dos que posteriorment van ser Entrenador de l'Any de l'NBA, com són Ray Scott i Doug Moe.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (universitat/club) |
| 1 | Walt Bellamy | Estats Units | Chicago Zephyrs | Indiana |
| 2 | Tom Stith | Estats Units | New York Knicks | St. Bonaventure |
| 3 | Larry Siegfried | Estats Units | Cincinnati Royals | Ohio State |
| 4 | Ray Scott | Estats Units | Detroit Pistons | Portland |
| 5 | Wayne Yates | Estats Units | Los Angeles Lakers | Memphis |
| 6 | Ben Warley | Estats Units | Syracuse Nationals | Tennessee State |
| 7 | Tom Meschery | Estats Units | Philadelphia Warriors | St. Mary's (CA) |
| 8 | Cleo Hill | Estats Units | St. Louis Hawks | Winston-Salem |
| 9 | Gary Phillips | Estats Units | Boston Celtics | Houston |

## Segona ronda

| Posició | Jugador | Nacionalitat | Equip de l'NBA | Origen (Universitat/club) |
| 10 | Whitey Martin | Estats Units | New York Knicks | St. Bonaventure |
| 11 | Bob Wiesenhahn | Estats Units | Cincinnati Royals | Cincinnati |
| 12 | Johnny Egan | Estats Units | Detroit Pistons | Providence |
| 13 | Fred Sawyer | Estats Units | Los Angeles Lakers | Louisville |
| 14 | Chris Smith | Estats Units | Syracuse Nationals | Virginia Tech |
| 15 | Ted Luckenbill | Estats Units | Philadelphia Warriors | Houston |
| 16 | Ron Horn | Estats Units | St. Louis Hawks | Indiana |
| 17 | Al Butler | Estats Units | Boston Celtics | Niagara |
| 18 | Jack Turner | Estats Units | Chicago Zephyrs | Louisville |
| 19 | Jerry Graves | Estats Units | Chicago Zephyrs | Mississippi State |
| 20 | York Larese | Estats Units | Chicago Zephyrs | North Carolina |
| 21 | Don Kojis | Estats Units | Chicago Zephyrs | Marquette |
| 22 | Doug Moe | Estats Units | Chicago Zephyrs | North Carolina |
| 23 | Jeff Cohen | Estats Units | Chicago Zephyrs | William & Mary |

## Tercera ronda

| Posició | Jugador | Nacionalitat | Equip de l'NBA | Origen (Universitat/club) |
| 24 | Tony Jackson | Estats Units | New York Knicks | St. John's |
| 25 | Bob Nordmann | Estats Units | Cincinnati Royals | St. Louis |
| 26 | Doug Kistler | Estats Units | Detroit Pistons | Duke |
| 27 | Frank Burgess | Estats Units | Los Angeles Lakers | Gonzaga |
| 28 | Charles Osborne (bàsket) | Estats Units | Syracuse Nationals | Western Kentucky |
| 29 | Jack Egan | Estats Units | Philadelphia Warriors | St. Joseph's |
| 30 | Tom Chilton | Estats Units | St. Louis Hawks | East Tennessee |
| 31 | Bill Depp | Estats Units | Boston Celtics | Vanderbilt |
| 32 | Bill Bridges | Estats Units | Chicago Zephyrs | Kansas |
# Ducat de Primo de Rivera

El ducat de Primo de Rivera és el títol nobiliari espanyol que Francisco Franco va concedir pòstumament, amb Grandesa d'Espanya per decret del 18 de juliol de 1948, al fundador de Falange Espanyola José Antonio Primo de Rivera, III marquès d'Estella i Gran d'Espanya.

## Ducs de Primo de Rivera

| Titular | Titular | Període |
| Creació per Francisco Franco |||
| I | José Antonio Primo de Rivera y Sáenz de Heredia | 1948 |
| II | Miguel Primo de Rivera y Sáenz de Heredia | 1948-1964 |
| III | Miguel Primo de Rivera y Urquijo | 1965-2018 |
| IV | Fernando Primo de Rivera y Oriol | 2019-2022 |

## Història dels ducs de Primo de Rivera

José Antonio Primo de Rivera y Sáenz de Heredia (1903-1936), I duc de Primo de Rivera (concedit a títol pòstum) i III marquès d'Estella, fou solter i sense descendents. El va succeir el seu germà Miguel Primo de Rivera y Sáenz de Heredia (1904-1964), II duc de Primo de Rivera i IV marquès d'Estella, que es va casar amb Margarita Larios y Fernández de Villavicencio sense tenir descendents. El va succeir el fill del seu germà Fernando Primo de Rivera i Sáenz de Heredia, que s'havia casat amb María del Rosari de Urquijo y Federico (i, per tant, el seu nebot), Miguel Primo de Rivera y Urquijo (1934), III duc de Primo de Rivera i V marquès d'Estella. Aquest es va casar amb María de Oriol y Díaz de Bustamante i amb Reyes Martínez Bordiú.

## Armories

Escut semitruncat i partit: al 1r, d'or, un lleó de gules; al 2n, d'or, una àguila de sable; i al 3r, d'argent, quatre faixes ondades d'atzur. Ressaltant sobre el tot, un escussó de sable amb tres estels d'or en faixa sobremuntats de cinc sagetes travessades per un jou de gules.

## Referències

* ↑ «Elenco de grandezas y títulos nobiliarios españoles», Instituto Salazar y Castro, revista Hidalguía, Madrid, 1989 (en castellà).

## Vegeu també

* Llista de títols nobiliaris del franquisme

## Enllaços externs

* Genealogia dels ducs de Primo de Rivera (castellà)
# Držkovce

Držkovce és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1243.
# Drženice

Drženice és un poble i municipi d'Eslovàquia que es troba a la regió de Nitra.

## Història

La primera menció escrita de la vila es remunta al 1296.

## Referències

* ↑ Heraldika na Slovensku (en eslovac), 2007, p. 215-216. ISBN 8096770942.
# Districte de Rulindo

El districte de Rulindo és un akarere (districte) de la província del Nord, a Ruanda. La seva capital és Tare (també coneguda com a Bushiko).

## Geografia i turisme

El districte es troba aproximadament a mig camí entre Kigali i Ruhengeri, i és molt muntanyenc, conté Mont Kabuye. La seva ciutat principal, Tare (més comunament coneguda com a Nyirangarama), serveix com a parada de descans i refresc per a la majoria dels serveis de transport de llarg recorregut entre Kigali i Gisenyi i Goma.
A Rulindo es troba Agashya, el principal fabricant de carbassa de fruita de la passió de Ruanda. El sector Kinihira acull la fàbrica de te de Sorwathe.

## Sectors

El districte de Rulindo està dividit en 17 sectors (imirenge): Base, Burega, Bushoki, Buyoga, Cyinzuzi, Cyungo, Kinihira, Kisaro, Masoro, Mbogo, Murambi, Ngoma, Ntarabana, Rukozo, Rusiga, Shyorongi i Tumba.

## Referències

* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
* web del districte de Rulindo
# Eduardo Torre de la Fuente

Eduardo Torre de la Fuente Ortega (Madrid, 3 d'abril de 1919 - 2009) fou un decorador i dissenyador cinematogràfic espanyol. És germà de l'actriu Amelia de la Torre. Es va iniciar com a decorador de cinema el 1939, i en la dècada de 1940 fou nomenat decorador cap als Estudios Raptence. Fou un dels pioners del disseny de vestuari, debutant el 1947 com a dissenyador de vestuari de les pel·lícules La fe, La princesa de los Ursinos i Don Quijote de La Mancha, va continuar amb Noche de Reyes i La duquesa de Benamejí de Luis Lucia Mingarro, i el 1952 a Bienvenido, Mister Marshall. Després continuaria amb el figurinista Manuel Comba amb El beso de Judas de Rafael Gil (1954) i Marcelino pan y vino de Ladislao Vajda (1954). Ha estat dissenyador de vestuari d'un total de 17 pel·lícules i decorador d'un total de 132 produccions per a cinema i televisió. Les seves últimes produccions foren com a cap de decoració a Los paraísos perdidos de Basilio Martín Patino i com a escenògraf el 1987 a El polizón del Ulises de Javier Aguirre Fernández. El 1988 fou nominat al Goya a la millor direcció artística per La monja alférez, però no va obtenir el premi. Va ser acadèmic de l'Acadèmia de les Arts i les Ciències Cinematogràfiques d'Espanya.

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 1971 | Millor ambientació | La araucana | Guanyador |

## Referències

* ↑ Eduardo Torre de la Fuente a la Real Academia de la Historia
* ↑ Eduardo Torre de la Fuente Arxivat 2016-08-10 a Wayback Machine. a rescatandosombras.es
* ↑ «En esta profesión se pasan muchos disgustos con los actores» Arxivat 2019-04-24 a Wayback Machine., entrevista a hoycinema,abc,es
* ↑ «Premios del CEC a la producción española de 1971». CEC. Arxivat de l'original el 2021-05-06. [Consulta: 23 novembre 2018].

## Enllaços externs

* Eduardo Torre de la Fuente a Biblioteca Nacional d'Espanya
* Eduardo Torre de la Fuente a viaf.org
# Eduardo Trillini

Eduardo Walter Trillini (San Miguel, Província de Buenos Aires 20 de juny de 1958) és un ciclista argentí que combina el ciclisme en pista com la carretera. Va guanyar diferents campionats en ambdues modalitats.

## Palmarès en carretera

* 1980
** Campió panamericà en ruta
* 1982
** 1r a la Volta a San Juan
* 1983
** Campió de l'Argentina en ruta
** 1r a la Volta a l'Uruguai
* 1989
** 1r a la Rutes d'Amèrica

## Palmarès en pista

* 1980
** 1r als Campionats Panamericans en Persecució per equips
* 1981
** 1r als Campionats Panamericans en Persecució per equips
* 1984
** 1r als Sis dies de Buenos Aires (amb Roman Hermann)
* 1987
** 1r als Sis dies de Buenos Aires (amb Marcelo Alexandre)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Eduardo Ugarte

Eduardo María de la Presentación y de las Mercedes Mauricio Ugarte y Pagés (Hondarribia, Guipúscoa, 22 d'agost de 1901 - Mèxic, 1955) fou un escriptor, escenògraf, guionista i director de cinema basc.

## Biografia

Va estudiar dret i filosofia i lletres a Madrid i Salamanca. Casat amb Pilar Arniches, filla del dramaturg Carlos Arniches. Va estar molt pròxim al cercle dels humoristes de la trucada Generació del 27. Va compondre diverses obres teatrals en col·laboració amb José López Rubio. En 1930 va treballar durant uns mesos en Hollywood. Co-fundador l'11 de febrer de 1933 de la Associació d'Amics de la Unió Soviètica, creada en uns temps en què la dreta sostenia un to condemnatori als relats sobre les conquestes i els problemes del socialisme en l'URSS. En la seva condició de president de la Unió d'Estudiants Hispans, i juntament amb Federico García Lorca, que li va dedicar una de les composicions de Poeta en Nueva York, va ser el principal animador de La Barraca. Col·laborador de l' Almanaque literario 1935, del Diablo Mundo i de la productora cinematogràfica Filmófono, va escriure amb Luis Buñuel el guió de l'adaptació de Carlos Arniches Don Quintín, el amargao.

## Guerra Civil i exili

Durant la Guerra Civil espanyola va ser un dels fundadors de l'Asociación de Intelectuales Antifascistas para la Defensa de la Cultura i va col·laborar, a París, i en contacte amb Buñuel, en tasques de propaganda republicana. Es va exiliar a Mèxic, on va seguir dedicat a activitats cinematogràfiques, camp en el qual va col·laborar en alguna ocasió amb Manuel Altolaguirre. Va dirigir quatre pel·lícules: Bésame mucho (1944), Por culpa de una mujer (1945), El puerto de los siete vicios (1951) i Cautiva del pasado (1951).

## Obra escrita

* Por las rutas del teatro(1954)
* De la noche a la mañana(1929)
* La casa de naipes(1958)
És autor a més d'almenys un altre llibre teòric, diverses obres teatrals inèdites i d'una trentena de guions cinematogràfics, escrits per ell només o en col·laboració amb Max Aub, Carlos Arniches, Luis Buñuel, Manuel Altolaguirre, Gilberto Martínez Solares…

## Bibliografia

* Por las rutas del teatro (incluye los dos textos teatrales mencionados). Edición de Iñaki Azkarate i Mari Karmen Gil Fombellida. Donostia: Asociación Hamaika Bide, 2005.
* La Barraca. Teatro y universidad: Ayer y hoy de una utopía Equipo científico: Rafael Negrete Portillo, Sara Colvo Morón, Jana Álvarez Pacheco, Rosa García-Gasco Villarrubia, Marta Olivas Fuentes, Paloma Rodera Martínez. Edición de AC/E i UCM. Madrid: 2005.

## Enllaços externs

* IMDb The Internet Movie Database.
* Biografia recollida a la pàgina de l'Associació Hamaika Bide.
# Educaplay

Educaplay és una plataforma on trobar i crear activitats educatives multimèdia. Aquesta plataforma s'emmarca dins de la tendència educativa de la ludificació, la qual permet crear i cercar activitats de manera grupal, exportar els recursos i utilitzar-los en qualsevol plataforma de Sistema de gestió de l'aprenentatge (Learning management system, LMS) compatibles amb SCORM. Es pot jugar des de qualsevol dispositiu gràcies a la seva tecnologia basada en html 5.
Segons alguns estudis aquesta aplicació basada en el concepte d'Aprenentatge basat en el joc com a tecnologia educativa, ha demostrat el seu impacte positiu en els resultats educatius de l'alumnat.

## Referències

* ↑ Pérez Salazar, Nataly Rosario «Influencia del uso de la plataforma Educaplay en el desarrollo de las capacidades de comprensión y producción de textos en el área de inglés en alumnos de 1er año de secundaria de una institución educativa particular de Lima.». Integración e Innovación Educativa de las Tecnologías de la Información y la Comunicación (TIC), 17-09-2014 [Consulta: 22 octubre 2018].
* ↑ Collaguazo Álvarez, Manuel Eduardo; Barba Maggi, María Angélica «Aplicación de la Técnica Informática Educaplay como Estrategia para el Aprendizaje de las Biomoléculas, en los Estudiantes de Bachillerato de la Unidad Educativa Andrés F. Córdova - Cañar, Ecuador». Revista Scientific, 2, 6, 06-11-2017, pàg. 174–195.
# El Santuari

* Aquest article tracta sobre un indret d'El Port del Comte. Si busqueu informació sobre edificis religiosos, vegeu Santuari.
El Santuari és un indret del municipi de la Coma i la Pedra situat sota la urbanització d'El Port del Comte entre els 1.600 i els 1.725 m d'altitud.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Eighth Avenue

L'Eighth Avenue (en català Vuitena Avinguda) és una avinguda de Manhattan, a la ciutat estatunidenca de Nova York. Al nord de Columbus Circle, l'Eighth Avenue pren el nom de Central Park West. John Lennon hi fou assassinat el 8 de desembre del 1980.

## Referències

* ↑ «Chapter 1: The Crime Scene (continued)». jfkmontreal.com. Arxivat 19 octubre 2013, a Wayback Machine.
# El Dormidor

«El Dormidor» té aquests significats:
* El Dormidor: muntanya del límit del terme comunal de Mosset, de la comarca del Conflent, amb terres occitanes
* El Dormidor: muntanya del límit del terme comunal de Caudiers de Conflent, de la comarca del Conflent, amb el de Matamala, de la del Capcir.
# Doroteu de Constantinoble

Doroteu de Constantinoble va ésser Patriarca de Constantinoble des de l'any 1918 fins a l'any 1921.